勁歌金曲

《**勁歌金曲**》（）係一個喺香港電視史上相當長壽嘅音樂節目，由電視廣播有限公司製作。呢個節目總共播咗41年7個月，成為全球最長壽嘅華語音樂節目，而從意義上嚟睇，現時喺無綫收費電視內播放嘅華語音樂頻道「無綫音樂台」，可算係《勁歌金曲》節目嘅延伸。

## 史
勁歌金曲喺1981年10月10號播出第一集，當時第1代嘅節目主持人係蔡楓華（據知亦係任期最長嘅一位），並喺逢星期六晚九點左右播映，節目嘅內容以訪問歌手，以及播放過去一個禮拜內嘅新歌MTV為主。起初並無一個正式嘅頒獎典禮，直到1984年1月28號，至開始舉辦1983年度《十大勁歌金曲頒獎典禮》，至1986年2月1號設立「勁歌金榜」，呢個「傳統」一直維持到而家。

1981年至1990年中，《勁歌金曲》以現場直播方式，邀請歌星亮相表演。1990年中期開始，轉為訪問歌星同埋播放歌曲嘅錄影節目，較後時期轉返做歌星亮相表演方式，但大多數係錄影播出（「季選」除外）。節目形式大致係同歌手玩遊戲，噉亦引嚟歌手謝霆鋒批評過節目無聊。

2004年改為星期日晚7點35分播出時，曾經一度以現場直播方式播出，但喺2005年隨著《勁歌金曲》改喺逢星期三晚11點05分播出，轉返做錄播。另外高清翡翠台會喺星期日播出一個鐘完整版嘅《勁歌金曲》，同樣係錄播。2009年2月2號起，無綫電視晚間新聞提早播出，勁歌金曲因而再進行再調動至逢星期六晚7點35分現場直播。2009年7月，勁歌金曲再次改為錄影播出。

2010年9月，因為香港電台時段對調，《勁歌金曲》10月2號起再次改為逢星期六晚7點30分播出。2011年3月，《勁歌金曲》改為逢星期六晚7點播出。

2011年5月，《勁歌金曲》播映時間將改為逢星期六下晝5點30分到6點。

### HKRIA版權風波
2009年至2013年期間，香港音像聯盟（HKRIA）就旗下成員唱片公司嘅音樂作品版權收費問題，同無綫電視唔啱牙。期間香港環球唱片（包括環球、寶麗金、新藝寶、正東）、索尼音樂娛樂（香港）（包括新力、博德曼、藝能動音）、香港華納唱片（包括華納、金牌大風）、百代唱片（香港）（剩係包括百代）同埋種子博美娛樂（前四者係比較早期加入，最後者係後期加入）呢五間唱片公司旗下歌手包括香港環球唱片代表譚詠麟、蔡國權、李克勤、張學友、陳奕迅、鄺美雲、張敬軒、陳慧琳、陳秋霞、區瑞強、關正傑、關淑怡、陳慧嫻；香港華納唱片代表葉蒨文、鍾鎮濤、許廷鏗、林欣彤、呂方、郭富城、杜麗莎、吳雨霏、小肥、鄭秀文、方力申、鄧麗欣；索尼音樂娛樂（香港）代表徐小鳳、林志美、蔡楓華、戴蘊慧、劉美君、甄妮、盧巧音、王秀琳、孫耀威、高皓正、鄧穎芝；同埋百代唱片（香港）代表顧媚、葉振棠、葉麗儀、盧冠廷、黃敏華、葉德嫻、陳司翰同葛蘭都無得喺TVB唱歌、露面及接受訪問，佢哋啲歌都無得喺「勁歌金榜」得到任何排名。亦有上述歌手因為唱咗好多年，要俾機會啲新人，所以無得上TVB嘅講法。風波亦教識好多人聽歌同追星都要緊貼時代同潮流。

期間，TVB亦多咗啲機會走去「捧紅」新晉歌手，亦都間接令節目變新人、自家歌手同自家藝人嘅天下，更加令正視音樂喺2013年變成星夢娛樂。有越來越多80-90後亦自己作歌，希望上到「勁歌金榜」。

2014年，周柏豪憑《同行》回歸勁歌金曲，做咗第一位回歸勁歌金曲嘅四大歌手（佢係華納唱片代表。），然後有李克勤、張學友、陳奕迅、徐小鳳等人回歸。HKRIA雖然喺2017年再同TVB唔啱牙，但嗰間公司喺2021年2月尾都係正式同TVB和好。

### 大改革同停播
2021年曾志偉入主無綫電視後，一度為《勁歌金曲》搞大改革，並安排喺禮拜日21:30到22:30播一個鐘，同隔籬台ViuTV音樂節目《Chill Club》正面交鋒，不過改革約莫半年之後就打回原形，逐漸縮短成臨停播前逢禮拜六23:00播15分鐘。2023年5月20號，《勁歌金曲》播出最後一集，而5月21號播出特備節目《勁歌43年情．讓音樂高飛》，宣告《勁歌金曲》正式結束。不過同一時段用《勁歌金榜》個名義繼續播出，變成齋數榜嘅節目。

## 歷任主持
*譚嘉儀（2014年7月20日－2019年）
*謝文欣（2015年8月1日－）
*林師傑（2016年－2020年）
*周志康（2016年－）
*伍富橋（2019年5月26日－）
*羅明嘉（2019年7月27日－）
*蔡楓華（第1代嘅節目主持人）
*李麗蕊（-1989年）
*胡　楓（1989年）
*盧敏儀（1980年代－1993年）
*歐倩怡
*鄭丹瑞（1980年代，2013年4月13日－2014年7月13日）
*林珊珊（-1991年）
*周慧敏（1988-1991年）
*鍾保羅（1980年代）
*鄧麗盈
*林穎嫻（1987-1988年）
*雷宇揚
*袁詠儀（1991年）
*倪　震（1991-1992年）
*何婉盈（1991-1992年）
*林映輝（1992年）
*林敏聰
*阮兆祥
*譚小環（1994年）
*陳國邦（1991－1992年）
*梁榮忠（1992－1994年）
*古巨基（1993-1994年、2018年3月24日）
*樊奕敏（1993-1994年、2018年3月24日）
*劉文娟（1994－1996年）
*陳淑蘭（1995-1996年）
*丘凱敏（1996-1999年）
*姚樂怡
*黃偉文（1998年）
*蔡康年
*小　雪（2000年）
*張燊悅（2000年4月3日－2001年7月）
*林曉峰
*李克勤
*趙學而（2001年7月－2002年）
*鄭敬基（2001年7月）
*陳松伶、葉文輝、嘉碧儀（2002年）
*林映輝
*何韻詩（2004年7月－2005年1月16日）
*at17（2006年）
*森　美
*崔建邦（2005年－2007年9月、2008年1月－2009年12月19日、2011年1月8日、2012年11月10日－2013年4月6日）
*胡蓓蔚（2007年－2009年7月12日、2009年12月12日、2009年12月26日、2010年1月2日、2010年7月9日）
*鄧健泓（2007年9月－2008年1月、2010年1月8日－2010年2月26日、2010年3月12日－2010年4月9日）
*梁奕倫（2010年3月5日）
*MC Jin（2010年4月16日－2010年7月2日，2010年7月16日－2010年8月20日，2010年9月10日－2010年9月17日，2010年10月9日－2010年10月30日，2010年12月25日－2011年1月1日、2011年5月14日）
*羅敏莊（2010年7月23日－2010年9月10日，2010年9月24日－2011年5月7日，2011年5月21日－2011年6月25日，2011年7月16日－2011年12月2日）
*姜文杰（2011年7月2日）
*陳宇琛（2011年7月2日－7月9日）
*金　剛（2011年12月9日－2012年11月3日）
*糖　妹（2011年12月9日－2012年11月3日、2021年4月11號－2022年、2023年5月21號）
*朱千雪（2012年11月10日－2013年4月6日）
*吳業坤（2013年2月16日、2月23日，2014年7月20日－2016年、2018年11月17日）
*何雁詩（2013年2月16日、2月23日，2014年7月20日－2016年）
*鄭俊弘（2014年7月20日－2016年）
*許廷鏗（2014年7月20日－2016年）
*胡鴻鈞（2014年7月20日－2016年）
*吳若希（2014年7月20日－2016年）
*羅鈞滿（2014年7月20日－2016年）
*姚　兵（2014年7月20日－2016年）
*謝東閔（2014年7月20日－2016年）
*鄭世豪（2014年7月20日－2019年4月27日）
*林秀怡（2017年）

## 特別版
*勁歌金曲熱唱世界盃（由東港城特約）
*翻轉勁歌25年

## 睇埋
*香港樂壇頒獎典禮
*十大勁歌金曲頒獎典禮
*Music Station
*勁歌金曲優秀選

## 出面網頁
*
*